Crna Gora

Adresa: Rimski trg 46,

81000 Podgorica, Crna Gora

tel: +382 20 482 270

www.mpsv.gov.me

Ministarstvo poljoprivrede,

šumarstva i vodoprivrede

Broj: 06-318/23- Podgorica: 08. jun 2023. godine

Na osnovu člana 9 stav 2 Zakona o slatkovodnom ribarstvu i akvakulturi („Službeni list CG“, broj 17/18), Ministarstvo poljoprivrede, šumarstva i vodoprivrede objavljuje

**J A V N I O G L A S**

**za ustupanje na korišćenje riba i drugih vodenih organizama u ribolovnim vodama radi obavljanja sportsko-rekreativnog ribolova**

|  |
| --- |
| **I Predmet javnog oglasa** |

Predmet ovog oglasa je ustupanje na korišćenje riba i drugih vodenih organizama radi obavljanja sportsko-rekreativnog ribolova u ribolovnim vodama Crne Gore.

|  |
| --- |
| **II Naziv, granice i početna visina naknade za ribolovne vode i vrste riba i drugih vodenih organizama koje se ustupaju na korišćenje** |

|  |  |  |  |  |
| --- | --- | --- | --- | --- |
| Br. | Naziv ribolovne vode | Granice ribolovne vode | Vrste riba i drugih vodenih organizama | Početna visina naknade |
| 1 | **Rijeke**: Morača, Ribnica, Zeta, Opasnica, Sitnica i Mala rijeka  **Jezero**: Rikavačko | Administrativne granice Opštine **Podgorice** (do linije razgraničenja sa Albanijom i sa Parkom prirode Zeta) | Primorska pastrmka, Kalifornijska pastrmka, mekousna pastrmka,  Bijeli klen, Mrena, Jegulja, Mekiš, Kinez, Grgeč | 500,00 € |
| 2 | **Rijeke**: Morača i Cijevna  **Jezero**: Skadarsko | Administrativne granice Opštine **Zeta (**do linije razgraničenja sa NP Skadarsko jezero) | Kubla, Jegulja, Kalifornijska pastrmka, Primorska pastrmka,  Glavatica, Lipljen, Ohridska ukljevica, Ukljeva, Mrena, Karaš – kinez, Skobalj, Šaran, Gaovica, Brcak, Klen, Mekiš, Linjak, Vijun, Glavoč, Iverak | 250,00 € |
| 3 | **Rijeka**: Cijevna  **Jezero**: Skadarsko | Administrativne granice Opštine **Tuzi** (do linije razgraničenja sa Albanijom i NP Skadarsko jezero) | Mrena, Primorska pastrmka, Mekiš | 250,00 € |
| 4 | **Jezera**: Slano, Krupac, Liverovići, Bilećko i Grahovsko  **Rijeke**: Zeta, Rastovac, Gračanica, Bistrica i Perućica | Administrativne granice Opštine **Nikšić** (do linije razgraničenja sa Bosnom i Hercegovinom) | Primorska pastrmka, Kalifornijska pastrmka, mekousna pastrmka Krap, Klen, Karaš, Lola, Patuljasti somić | 500,00 € |
| 5 | **Jezera**: Pošćansko veliko i Pošćansko malo  **Rijeke**: Piva, Bukovica, Bijela, Komarnica, Šavnik, Tušina, Skakavica i Grabovica | Administrativne granice Opštine **Šavnik** (do linije razgraničenja sa NP Durmitor) | Kalifornijska pastrmka, Crnomorska pastrmka - blatnjača, Mladica, Lipljen, Klen | 250,00 € |
| 6 | **Jezera**: Vražje, Riblje i Zminjičko | Administrativne granice Opštine **Žabljak** (do linije razgraničenja sa NP Durmitor) | Lipljen, Mladica, Crnomorska pastrmka - blatnjača, Kalifornijska pastrmka, jezerska zlatovčica, Mrena | 250,00 € |
| 7 | **Jezera**: Veliko Pivsko, Trnovačko, Stabanjsko veliko i Stabanjsko malo  **Rijeke**: Vrbnica, Tara i Piva | Administrativne granice Opštine **Plužine** (do linije razgraničenja sa Bosnom i Hercegovinom i NP Durmitor) | Kalifornijska pastrmka, Crnomorska pastrmka - blatnjača, Mladica, Lipljen, Klen | 400,00 € |
| 8 | **Jezera**: Otilovićko ii Borovičko  **Rijeke**: Ćehotina, Breznica, Vezišnica, Maočnica, Voloder i Kozička | Administrativne granice Opštine **Pljevlja** (do linije razgraničenja sa Srbijom, Bosnom i Hercegovinom i NP Durmitor) | Crnomorska pastrmka - blatnjača, Mladica, Lipljen, Klen, Mrena, Jelšovka | 500,00 € |
| 9 | **Jezero**: Kapetanovo  **Rijeke**: Tara, Morača, Mrtvica, Sjevernica, Plašnica, Svinjača i Pčinja | Administrativne granice Opštine **Kolašin** (Do linije razgraničenja sa NP Biogradska Gora) | Mladica, Lipljen, Crnomorska pastrmka - blatnjača, Kalifornijska pastrmka, Mrena, Skobalj, Gaovica, Klen, Peš | 500,00 € |
| 10 | **Rijeke**: Lim, Bistrica, Ljuboviđa, Ćehotina, Brzavska, Ravnoriječka Bistrica, Zekića, Lještanica, Vranštica i Lepešnica | Administrativne granice Opštine **Bijelo Polje** (do linije razgraničenja sa Srbijom) | Kalifornijska pastrmka, Crnomorska pastrmka - blatnjača, Mladica, Lipljen, Mrena, Skobalj, Klen, Štuka, Manić | 500,00 € |
| 11 | **Rijeke**: Lim, Šekularska, Luška makva, Kaludarska, Budimska, Dapsića i Beranska Bistrica | Administrativne granice Opštine **Berane** (do linije razgraničenja sa NP Biogradska gora) | Kalifornijska pastrmka, Crnomorska pastrmka - blatnjača, Mladica, Lipljen, Mrena, Skobalj, Klen, Štuka, Manić | 500,00 € |
| 12 | **Rijeke**: Popča, Radmanska, Tucanjska, Trpeška, Vrbička i Lješnica | Administrativne granice Opštine **Petnjica** | Kalifornijska pastrmka, Crnomorska pastrmka - blatnjača, Mladica, Lipljen, Mrena, Skobalj, Klen, Štuka, Manić | 100,00 € |
| 13 | **Rijeke**: Lim, Zlorečica, Kuckaja, Šekularska, Perućica, Gradišnička i Trebačka | Administrativne granice Opštine **Andrijevica** | Kalifornijska pastrmka, Crnomorska pastrmka - blatnjača, Mladica, Lipljen, Mrena, Skobalj, Klen, Štuka, Manić | 250,00 € |
| 14 | **Rijeke**: Ibar, Županica, Lovnička, Crnja, Grahovača i Razdoljka | Administrativne granice Opštine **Rožaje** (do linije razgraničenja sa Srbijom i Kosovom) | Crnomorska pastrmka - blatnjača, Mladica, Lipljen, Skobalj, Klen, Bjelica | 250,00 € |
| 15 | **Jezera**: Plavsko i Visitorsko  **Rijeke**: Lim, Ljuča, Vukovića makva, Plavska Đurička sa pritokama, Komoračka sa pritokama, Velička, Murinska i Bjeluha - Bistrica | Administrativne granice Opštine **Plav** (do linije razgraničenja sa Kosovom, Albanijom i NP Prokletije) | Kalifornijska pastrmka, Crnomorska pastrmka - blatnjača, Mladica, Lipljen, Mrena, Skobalj, Klen, Štuka, Manić | 500,00 € |
| 16 | **Jezera**: Martinovićko  **Rijeke**: Ljuča, Grnčar, Vruja, Grlja, Dolja i Martinovički potok | Administrativne granice Opštine **Gusinje** (do linije razgraničenja sa Albanijom i NP Prokletije) | Kalifornijska pastrmka, Crnomorska pastrmka - blatnjača, Mladica, Lipljen, Mrena, Skobalj, Klen, Štuka, Manić | 250,00 € |
| 17 | **Rijeke**: Tara, Ravnjak, Štitarička i Bjelojevićka | Administrativne granice Opštine **Mojkovac** (do linije razgraničenja sa NP Biogradska gora i Durmitor) | Kalifornijska pastrmka, Crnomorska pastrmka - blatnjača, Mladica, Lipljen, jezerska zlatovčica, Mrena | 250,00 € |
| 18 | **Jezera**: Šasko  **Rijeke**: Bojana | Administrativne granice Opštine **Ulcinj** (do linije razgraničenja sa Albanijom) | Jegulja, Krap, Kinez, Cipol, Lica, Klijen, Šaradan, Ljolja, Brcak/brona, Grgeč, Gavun, Ukljeva. | 250,00 € |

Ovaj oglas se ne odnosi na ribolovne vode, ribolovna područja i zaštićena prirodna dobra utvrđena čl. 5, 6 i 8 Zakona o slatkovodnom ribarstvu i akvakulturi („Sl. List CG“, br. 17/18).

|  |
| --- |
| **III Pravo učešća** |

Pravo učešća na ovom oglasu imaju privredna društva, preduzetnici i sportsko-ribolovni klubovi, ako:

* su registrovani u Centralnom registru privrednih subjekata Crne Gore (CRPS) za obavljanje djelatnosti slatkovodnog ribarstva *(važi za privredna društva i preduzetnike)*;
* je upisan u registar sportskih organizacija u skladu sa zakonom kojim je uređen sport *(**važi za sportsko-ribolovne klubove)*.

|  |
| --- |
| **IV Adresa i rok za dostavljanje zahtjeva** |

Zahtjev za ustupanje na korišćenje riba i drugih vodenih organizama podnosi se isključivo putem pošte, na propisanom obrascu koji je dat u Prilogu I. ovog javnog oglasa, uz koji se dostavlja propisana prateća dokumentacija na sljedeću adresu:

**Ministarstvo poljoprivrede, šumarstva i vodoprivrede,**

**Direktorat za ribarstvo,**

**Rimski trg br. 46,**

**81000 Podgorica.**

Zahtjev za ustupanje riba i drugih vodenih organizama se podnosi za svaku ribolovnu vodu pojedinačno.

Rok za podnošenje zahtjeva ističe 05. jula 2023. godine u 14:00 časova.

Nepotpuni i neblagovremeno podnijeti zahtjevi se neće razmatrati.

Zahtjev sa pratećom dokumentacijom mora biti ukoričen odnosno povezan, redosljedno posložen, uredan, čitak, sa parafiranom svakom stranom priložene dokumentacije, ovjerenim kopijama originala koji se dostavljaju uz zahtjev i dva istovjetna primjerka upakovana u zatvorenoj koverti.

Na zatvorenoj koverti, sa zadnje strane, štampanim slovima obavzno se ispisuje tekst sljedeće sadržine: „ZAHTJEV ZA USTUPANJE NA KORIŠĆENJE RIBA I DRUGIH VODENIH ORGANIZAMA U RIBOLOVNOJ VODI \_\_\_\_\_\_\_\_\_\_\_\_\_, naziv podnosioca i adresa“.

Nepotpuni i neblagovremeno podnijeti zahtjevi biće vraćeni podnosiocu zahtjeva uz odgovarajuće obrazloženje.

|  |
| --- |
| **V Period ustupanja ribolovnih voda na korišćenje** |

Riba i drugi vodeni organizmi u ribolovnim vodama, koji su predmet ovog oglasa, ustupaju se na korišćenje na period od 6 godina.

|  |
| --- |
| **VI Uslovi za učešće na Javnom oglasu** |

Privredno društvo, preduzetnik ili sportsko-ribolovni klub mora da ispunjava sljedeće stručne i tehničke uslove:

1. da ima minimum dva zaposlena ribočuvara sa najmanje godinu dana radnog iskustva na poslovima ribočuvara ili sličnim poslovima;
2. da ima u svojini ili u zakupu poslovni objekat ili prostoriju koja je opremljena tehničkom opremom za izdavanje dozvola, vođenje evidencije i drugih poslova od značaja za upravljanje ribama i drugim vodenim organizmima;
3. da ima u svojini ili u zakupu odgovarajući objekat ili prostoriju za skladištenje i čuvanje oduzetih ribolovnih alata, opreme i drugih predmeta;
4. da ima u svojini ili u zakupu najmanje jedno motorno vozilo ili plovni objekat za vršenje kontrole i nadzora ribolovnih voda;
5. da ima u svojini opremu za vršenje kontrole ribolovnih aktivnosti: dvogled, elektronski uređaj sa android operativnim sistemom, termalni štampač i drugu tehničku opremu od značaja za rad ribočuvara;
6. da ima godišnji plan zaštite, očuvanja i unapređenja riba i drugih vodenih organizama, koji je u skladu sa ribolovnom osnovom i Pravilnikom o sadržini Godišnjeg plana zaštite, očuvanja i unapređenja riba i drugih vodenih organizama („Službeni list CG“, broj 8/19).

|  |
| --- |
| **VII Neophodna dokumentacija** |

Obrazac zahtjeva za ustupanje riba i drugih vodenih organizama mora biti čitko popunjen, potpisan, pečatiran i zaveden u djelovodniku podnosioca zahtjeva.

Uz zahtjev za ustupanje riba i drugih vodenih organizama na korišćenje obavezno se dostavlja sljedeća dokumentacija:

* 1. ovjerena kopija rješenja o upisu u Centralni registar privrednih subjekata za djelatnost slatkovodnog ribarstva (*važi za privredna društva i preduzetnike*), odnosno ovjerena kopija rješenja o registraciji sportsko - ribolovnog kluba izdatog od Ministarstva sporta i mladih (*važi za sportsko-ribolovne klubove*);
  2. godišnji plan zaštite, očuvanja i unapređenja riba i drugih vodenih organizama koji je u skladu sa ribolovnom osnovom ribolovne vode koja je predmet ustupanja i Pravilnikom o sadržini Godišnjeg plana zaštite, očuvanja i unapređenja riba i drugih vodenih organizama („Službeni list CG“, broj 8/19);
  3. dokaz da se protiv podnosioca zahtjeva (privredno društvo ili preduzetnik) ne vodi postupak stečaja ili likvidacije;
  4. ovjerenu kopiju ugovora o radu ili ugovora o djelu ili ugovora o volontiranju, za svakog zaposlenog ribočuvara pojedinačno;
  5. dokaz o radnom iskustvu u trajanju od najmanje godinu dana radnog iskustva na poslovima ribočuvara ili sličnim poslovima;
  6. ovjerenu kopiju dokaza da ima u svojini ili u zakupu poslovni objekat ili prostoriju koja je opremljena tehničkom opremom (računar, štampač i internet konekcija) za izdavanje dozvola, vođenje evidencije i drugih poslova od značaja za upravljanje ribama i drugim vodenim organizmima.
     + *dokazom se smatra list nepokretnosti ili ugovor o zakupu ovjeren kod notara, a za opremu ovjerena izjava sa tehničkom specifikacijom opreme i fotografijama;*
  7. ovjerenu kopiju dokaza da ima u svojini ili u zakupu odgovarajući objekat ili prostoriju za skladištenje i čuvanje oduzetih ribolovnih alata, opreme i drugih predmeta.
     + *dokazom se smatra list nepokretnosti ili ugovor o zakupu ovjeren kod notara;*
  8. ovjerenu kopiju dokaza da ima u svojini ili u zakupu najmanje jedno motorno vozilo ili plovni objekat za vršenje kontrole i nadzora ribolovnih voda.
     + *dokazom se smatra kopija saobraćajne dozvole ili ugovor o zakupu motornog vozila ili plovnog objekta ovjeren kod notara;*
  9. dokaz da ima u svojini opremu za vršenje kontrole ribolovnih aktivnosti za svakog angažovanog ribočuvara: dvogled, elektronski uređaj sa android operativnim sistemom, termalni štampač i drugu opremu od značaja za rad ribočuvara.
     + *dokazom se smatra kopija fakture ili računa izdatog na ime podnosioca zahtjeva, na kojoj su jasno istaknuti kupljeni proizvodi ili ovjerena izjava sa tehničkom specifikacijom opreme i fotografijama.*

Ukoliko je podnosilac zahtjeva bio korisnik riba i drugih vodenih organizama kroz prethodne javne oglase, objavljene u periodu od 2010 do dana objavljivanja ovog oglasa, pored naprijed navedene doumentacija, uz zahtjev je dužan dostaviti i sljedeće dokaze:

1. dokaz o izvršenim uplatama naknade za korišćenje riba i drugih vodenih organizama, u skladu sa zaključenim ugovorima o korišćenju odnosno ustupanju;
2. dokaz o izvršenim uplatama u budžet Crne Gore od prihoda ostvarenog od izdavanja dozvola za sportsko rekreativni ribolov, od dana sticanja prava korisnika do 15.05.2023. godine;
3. dokaz o izvršenim uplatama u Savezu za sportski ribolov Crne Gore od prihoda ostvarenog od izdavanja dozvola za sportsko rekreativni ribolov, od dana sticanja prava korisnika do 15.05.2023. godine; izvještaj o broju izdatih dozvola (dnevnih, mjesečnih, godišnjih, revirskih i dr.), izražen u brojevima i ostvarenim prihodima za svaku godinu pojedinačno, od dana sticanja prava korisnika do 15.05. 2023. godine.

|  |
| --- |
| **VIII Bodovanje i kriterijumi za izbor korisnika** |

Bodavanje podnešenih ponuda vršiće se na osnovu sledećih kriterijuma:

|  |  |  |  |  |  |
| --- | --- | --- | --- | --- | --- |
| **KRITERIJUMI** | **BODOVANJE** | | | | |
| GODIŠNJI PLAN ZAŠTITE, OČUVANJA I UNAPREĐENJA RIBA I DRUGIH VODENIH ORGANIZAMA | **od 5 do 15 bodova** | | | | |
| BROJ ZAPOSLENIH RIBOČUVARA | 2 | 3 ili 4 | | 5 i više | |
| **5 bodova** | **7 bodova** | | **10 bodova** | |
| NAČIN ANGAŽOVANJA RIBOČUVARA (za svakog zaposlenog, a najviše za 5 ribočuvara) | **UGOVOR O RADU** | | | **UGOVOR OO DJELU ili VOLONTIRANJU** | |
| **5** | | | **2** | |
| TEHNIČKA OPREMLJENOST ( MOTORNO VOZILO, PLOVILO) | **Motorno vozilo** | | | **1 ili više plovila** | |
| 1 motorno vozilo | | 2 i više motornih vozila | **5 bodova** | |
| **5 bodova** | | **10 bodova** |
| PONUĐENI IZNOS NAKNADE ZA KORIŠĆENJE RIBA I DRUGIH VODENIH ORGANIZAMA \* | **Do 15 bodova** | | | | |
| PROSTORIJE ZA BEZBJEDNO ODLAGANJE I ČUVANJE PRIVREMENO ODUZETOG RIBOLOVNOG ALATA I OPREME | **5 bodova** | | | | |
| KANCELARIJSKI PROSTOR OPREMLJEN ZA POTREBE IZDAVANJA DOZVOLA | **5 bodova** | | | | |
| RIBOČUVARSKA OPREMA KOMPLET (SLUŽBENA ODIJELA, DVOGLED, ANDROID UREĐAJ, KOMPJUTER, ŠTAMPAČ I DRUGA TEHNIČKA OPREMA OD ZNAČAJA ZA RAD RIBOČUVARA | 2 | | od 3 do 5 | | 6 i više |
| **5 bodova** | | **7 bodova** | | **10 bodova** |
| **UKUPNO** | **100** | | | | |

\*Maksimalan broj bodova 15 (petnaest) dodijeliće se ko ponudi najviši iznos godišnje naknade. Drugi će, u skladu s tim dobiti manji broj bodova, prema sljedećoj formuli:

**PIN x 15**

**–­­­­­­­­–––––– = DB**

**NPI**

gdje je:

PIN – ponuđeni iznos naknade u ponudi koja je predmet ocjene

15 - maksimalan broj bodova

NPI – najviši ponuđeni iznos

DB- broj bodova koji je podnosilac zahtjeva dobio za ponuđeni iznos naknade

Riba i drugi vodeni organizami u ribolovnim vodama, koji su predmet ovog oglasa, ustupiće se na korišćenje podnosiocu zahtjeva koji ispuni sve propisane uslove i u postupku ocjene bude imao najveći broj bodova iz naprijed navedenih kriterijuma.

|  |
| --- |
| **IX Verifikacija, evaluacija i odobravanje podnijetih zahtjeva** |

Nakon isteka roka iz tačke IV ovog javnog oglasa i prijema podnešenih zahtjeva, a u cilju provjere kompletnosti i prihvatljivosti, ministar Ministarstva poljoprivrede, šumarstva i vodoprivrede obrazovaće Komisiju za provjeru kompletnosti i prihvatljivosti podnešenih zahtjeva.

Zadatak ove komisije je da provjeri pristigle zahtjeve prema redoslijedu prijema i utvrdi da li su podnešeni zahtjevi stigli u propisanom roku, da li su kompletni i da li ispunjavaju uslove propisane Zakonom o slatkovodnom ribarstvu i akvakulturi i ovim oglasom.

Nakon sprovedene administrativne kontrole odnosno provjere kompletnosti, prihvatljivosti i bodovanja podnešenih zahtjeva, Komisija za provjeru kompletnosti i prihvatljivosti priprema izvještaj o stanju podnešenih zahtjeva na osnovu kojeg MPŠV donosi Odluku o odobravanju ili odbijanju.

# Ministarstvo poljoprivrede, šumarstva i vodoprivrede zadržava pravo da ne ustupi na korišćenje ribe i druge vodene organizme, ukoliko Komisija za provjeru kompletnosti i prihvatljivosti ocijeni da podnešeni zahtjev ili zahtjevi ne ispunjavaju uslove propisane ovim javnim oglasom.

*Tekst Javnog oglasa i obrazac zahtjeva može se preuzeti na internet stranici Ministarstva poljoprivrede, šumarstva i vodoprivrede (*[*www.mpsv.gov.me*](http://www.mpsv.gov.me)*) i prostorijama Direktorata za ribarstvo u Podgorici, Rimski trg br.46, kancelarija broj 25.*

**KONSULTACIJE:**

U cilju efikasnijeg informisanja potencijalnih kandidata, Ministarstvo poljoprivrede, šumarstva i vodoprivrede održaće konsultativni sastanak 29. juna 2023. godine, sa početkom u 10:00 časova, u prostorijama ovog ministarstva na adresi Rimski trg br. 46, 81000, Podgorica.